જોકે ૨૦૧૭ની વિધાનસભા ચૂંટણીમાં ભાજપ ચૂંટાયા બાદ મુખ્યમંત્રી કોણ બનશે તેવી કોઇ ભવિષ્યવાણી કરવાથી તેઓ બચ્યા હતા. નીતિન પટેલે પોતાના પ્રવચનમાં ૨૦૧૭ની વિધાનસભા ચૂંટણીનો ઉલ્લેખ કર્યો કે તરત હાજર તમામ ધારાસભ્યોના ચહેરા પર સ્મિત ફરકી ગયું હતું. નીતિન પટેલ પણ બોલતાં બોલતાં હસી પડ્યા હતા. ૨૦૧૭ની ચૂંટણી પછી મુખ્યમંત્રી કોણ તેનો કોઇ ફોડ નીતિન પટેલે ન પાડતાં, હાજર ભાજપના જ ધારાસભ્યોએ ગમ્મત શરૂ કરી દીધી હતી કે નીતિન પટેલ હજુય ૨૦૧૭ની ચૂંટણી પછી મુખ્યમંત્રી બનવાની રેસમાં જ છે.